Il grande silenzio
<s>Il grande silenzio () je italijansko-francuski vestern film snimljen 1968. godine u režiji Segria Corbuccia, poznat kao jedan od prvih političkih angažiranih, ali i najboljih ostvarenja špageti vestern žanra.</s>

<s>Radnja se događa u državi Utah za vrijeme Velike mećave 1899. godine, čije su katastrofalne posljedice natjerale brojne žitelje da se odaju odmetništvu kako bi prehranili porodici, a što, pak, beskrupulozni tajkun Pollicut (čiji lik tumači Luigi Pistilli) koristi kao izgovor da u grad Snow Hill pošalje lovce na ucjene na čelu sa krvoločnim Locom (čiji lik tumači Klaus Kinski) čiji je cilj odmetnike pobiti i tako omogućiti da za preuzme njihova imanja i vlast u gradu.</s><s>Protagonist, čiji lik tumači Jean-Louis Trintignant, je nijemi revolveraš koji se jedini suprotstavlja ubicama.</s>

<s>Il grande silenzio se često navodi kao jedan od manje tipičnih predstavnika žanra.</s><s>To se prije svega odnosi na mjesto radnje - umjesto pustinje karakteristične za Jugozapad SAD (i koju su najčešće "glumile" lokacije u Španiji) se film odvija u planinama (a za što su kao lokacije korišteni italijanski Dolomiti).</s><s>Protagonist umjesto revolvera karakterističnih za eru Divljeg Zapada koristi poluatomatski pištolj Mauser C96.</s><s>Film također sadrži i za špageti-vestern atipični motiv ljubavne priče, koja također ima i međurasnu komponentu, s obzirom da je protagonistova partnerica crnkinja čiji lik tumači Vonetta McGee.</s><s>Gledateljima i kritici je, međutim, daleko više u oči upao izuzetno mračan ton filma, koga se Corbucci dosljedno držao sve do same nekonvencionalne završnice, u kojoj ne samo da je odbačen hepi end, nego i predstavlja njegovu potpunu antitezu (iako je Corbucci pod pritiskom producenata snimio alternativnu verziju za sjevernoameričko tržište gdje sve završava dobro za protagoniste).</s><s>Corbucci je kasnije svoj potez objasnio svojim radikalno lijevim stavovima, koji se mogu zamijetiti u potpunom obrtanju klasične vestern-paradigme, odnosno u tome što se odmetnici i kriminalci prikazuju kao pozitivci, odnosno žrtve, a predstavnici reda i zakona ili kao potpuno nesopsobni i korumpirani ili kao negativci, odnosno korumpirane sluge beskrupuloznih kapitalista.</s><s>Corbucci je tvrdio da je Il grande silenzio zamislio kao svojevrsni odgovor na Za koji dolar više Sergia Leonea, kojemu je zamjerio što lovce na ucjene prikazuje kao pozitivce umjesto kao licemjerne ubice.</s><s>Sama odluka da se film liši hepi enda je bila inspirirana Corbuccijevom reakcijom na smrt Che Guevare, odnosno nastojanjem da publiku šokira i potakne na revolucionarnu pobunu protiv poretka, slično kao što je Guevarina smrt služila kao poticaj za tadašnje studentske i druge proteste u svijetu.</s>

<s>Uloge</s>

<s>Jean-Louis Trintignant ...</s><s>Gordon Jr./"Silence"
Klaus Kinski ...</s><s>"Loco" ("Tigrero" u italijanskoj verziji)
Vonetta McGee ...</s><s>Pauline Middleton
Frank Wolff ...</s><s>Šerif Gideon Burnett (Corbett u italijanskoj verziji)
Luigi Pistilli ...</s><s>Henry Pollicut
Mario Brega ...</s><s>Martin
Carlo D'Angelo ...</s><s>Guverner Utaha
Marisa Merlini ...</s><s>Regina, vlasnica saluna (Régine u italijanskoj veryiji)
Raf Baldassarre ...</s><s>Sanchez (Bobo Schultz u italijanskoj verziji)
Spartaco Conversi ...</s><s>Walter, vođa odmetnika
Remo De Angelis ...</s><s>Ubica u flashbacku
Mirella Pamphili ...</s><s>Djevojka u salunu
Loris Loddi ...</s><s>Mladi Silence u flashbacku 
Adriana Giuffrè ...</s><s>Silenceova majka u flashbacku 
Bruno Corazzari ...</s><s>Charlie 
Pupita Lea Scuderoni ...</s><s>Miguelova majka 
Werner Pochath ...</s><s>Miguel, mladi odmetnik 
Jacques Toulouse ...</s><s>Šerif Al 
Fortunato Arena ...</s><s>Odmetnik 
Benito Pacifico ...</s><s>Vozač poštanske kočije 
Mimmo Poli ...</s><s>Barmen 
Gino Barbacane ...</s><s>Lovac na ucjene 
Claudio Ruffini ...</s><s>Lovac na ucjene
Luciano Rossi ...</s><s>Lovac na ucjene 
Bruno Ukmar ...</s><s>Lovac na ucjene 
Mauro Mannatrizio ...</s><s>Jack 
Giulia Salvatori ...</s><s>Dijete na sanjkama</s>

<s>Izvori</s>

<s>Vanjske veze 
 
 
 
  at</s>

<s>Italijanski filmovi
Francuski filmovi
Vestern-filmovi
Authority control 2</s>

